CONVOCATÒRIA CURSOS DE VALENCIÀ PER AL PAS 2018-2019. 2a EDICIÓ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5036)
  + [Valencià](/va/acuerdo/5036)






Selector de idioma

Leer

* [Español](/es/acuerdo/5036)
* [Valencià](/va/acuerdo/5036)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA CURSOS DE VALENCIÀ PER AL PAS 2018-2019. 2a EDICIÓ[Butlletí Oficial Universitat d'Alacant](/ca/Publicacion)
========================================================================================================================

Secretaria General

Butlletí Oficial Universitat d'Alacant





CONVOCATÒRIA CURSOS DE VALENCIÀ PER AL PAS 2018-2019. 2a EDICIÓ

Data d'aprovació
:   14/01/2019

Data de publicació
:   14/01/2019

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5036.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5036)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5036)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA CURSOS DE VALENCIÀ PER AL PAS 2018-2019. 2a EDICIÓ&url=https://www.boua.ua.es/va/acuerdo/5036)

**Títol:** CONVOCATÒRIA CURSOS DE VALENCIÀ PER AL PAS 2018-2019. 2a EDICIÓ

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dilluns, 14 de gener de 2019

CONVOCATÒRIA CURSOS DE VALENCIÀ PER AL PAS 2018-2019. 2a EDICIÓ

El Servei de Selecció i Formació ofereix al PAS, dins del programa general de formació de valencià de la Universitat d'Alacant, cursos adaptats al Marc Europeu Comú de Referència (MECR).

A través d'aquesta convocatòria s'arreplega la intenció de la Universitat d'Alacant d'incloure els coneixements de valencià, en la mesura en què és una de les llengües oficials d'aquesta institució, dins d'un programa de formació general per al personal. Açò permetrà millorar la formació lingüística del PAS i augmentar la qualitat dels serveis universitaris, d’acord amb els criteris que en el seu moment van ser fixats per la Gerència i que estan recollits en la pàgina web següent:

<https://ssyf.ua.es/va/formacion/valenciano/2011/taula-de-cursos-obligatoris-de-valencia-per-lloc.html>

Característiques d'aquesta convocatòria:

En aquesta edició s'ofereixen els cursos que s'indiquen a continuació. Tots seran quadrimestrals i s'impartiran tant en modalitat semipresencial com no presencial.

- Cursos semipresencials: B1, B2, C1 i C2. Tindran una durada de 100 hores (60 hores seran classes presencials i 40 hores de treball en línia).

- Cursos no presencials: B2, C1 i C2. Tindran una durada de 100 hores. L'alumnat dels cursos no presencials podrà assistir a tutories i grups de conversa que poden ser organitzats fins a un màxim de 10 hores.

La formació corresponent als nivells A 2 i B1 en modalitat no presencial s'oferirà a través del Centre d'Autoaprenentatge de Valencià (CAU) amb la realització d'un Curs de Valencià Bàsic. Tota la informació relacionada amb aquest curs (metodologia, continguts, inscripció, terminis, realització de prova final...) la podreu trobar en [la pàgina web del CAU](http://web.ua.es/es/cau/valenciano-en-linea.html)

La realització dels cursos oferits en aquesta convocatòria donarà dret, en cas de complir els requisits, a un certificat d'assistència expedit pel Servei de Llengües. Aquesta certificació no tindrà equivalència amb els nivells del MCER.

Per a acreditar un nivell del MCER serà necessari obtenir una de les certificacions reconegudes en la taula d'equivalències.

El Servei de Llengües de la Universitat d'Alacant convoca de forma periòdica proves d'acreditació de valencià. Per a més informació, consulteu la [pàgina web del Servei de Llengües](https://sl.ua.es/va/servei-de-llengues-i-cultura.html)

##### 1. Termini de matrícula

Del 15 al 27 de gener de 2019.

##### 2. Inscripció

El procés es realitzarà a través del [formulari](https://cvnet.cpd.ua.es/uaCuestionarios/acceso/preguntas.aspx?idcuestionario=28723&idioma=ca "Obri formulari d'inscripció en els cursos de valencià")

disponible en [la pàgina web del Servei de Selecció i Formació](https://ssyf.ua.es/va/formacion/valenciano/2018-19/2018-19-2a-ed/cursos-de-valencia-per-al-pas-2018-19-2a-ed.html "Anar a Cursos de Valencià 2016-17 per al personal de la Universitat d'Alacant")

Per a fer la inscripció en un curs caldrà acreditar el nivell anterior. Excepcionalment podran inscriure-s’hi aquelles persones que s'hagen presentat a la prova d'acreditació de la CIEACOVA de gener de 2019 i hagen superat la part oral. No s'atendran sol·licituds de canvi de nivell una vegada coneguts els resultats de la prova escrita.

A fi de facilitar la continuació dels estudis de valencià, es permetrà a l'alumnat, per una única vegada, la inscripció en l'últim nivell que tinga aprovat, sempre que hagen passat més de 3 anys des de la superació.

En cas que el certificat que done accés al curs en què es desitge inscriure no aparega en el vostre expedient de formació de Campus Virtual, caldrà presentar original i còpia en la Unitat de Formació i Internacionalització del PAS abans del dia 28 de gener de 2019. També es podrà presentar a través d'instància genèrica utilitzant l’e-Administració del [Campus Virtual de la UA](https://autentica.cpd.ua.es/cas/login?service=https://cvnet.cpd.ua.es/uacloud/home/indexVerificado)

o a través del Registre General (edifici de Rectorat i Serveis Generals del campus de Sant Vicent) o dels registres auxiliars dirigida al Servei de Selecció i Formació, Unitat de Formació i Internacionalització del PAS.

Serà requisit indispensable l'autorització de la persona responsable de la vostra unitat per a fer efectiva la inscripció. Aquesta autorització haurà de ser presentada per escrit a través de Registre General o registres auxiliars. El termini de presentació de les autoritzacions acaba el dia 28 de gener de 2019.

##### 3. Dates i horaris per nivell

Data d'inici: 11 de febrer de 2019

Data d’acabament: 29 de maig de 2019

Horaris dels cursos semipresencials

- Curs B1: dilluns i dimecres, de 9.00 a 11.00 h.

- Curs B2: dilluns i dimecres, de 9.00 a 11.00 h.

- Curs B2: dilluns i dimecres, de 13.00 a 15.00 h.

- Curs B2: dimarts i dijous, de 16.00 a 18.00 h.

- Curs C1: dimarts i dijous, de 9.00 a 11.00 h.

- Curs C1: dilluns i dimecres, de 13.00 a 15.00 h.

- Curs C1: dimarts i dijous, de 16.00 a 18.00 h.

- Curs C2: dilluns i dimecres, de 9.00 a 11.00 h.

- Curs C2: dilluns i dimecres, de 13.00 a 15.00 h.

4. Publicació de les llistes de personal admès

Llistes provisionals: es publicaran a partir del dia 29 de gener de 2019 en [la pàgina web del Servei de Selecció i Formació](https://ssyf.ua.es/va/formacion/valenciano/2018-19/2018-19-2a-ed/cursos-de-valencia-per-al-pas-2018-19-2a-ed.html)

Termini de reclamacions: s’indicarà en la publicació de les llistes provisionals.

Llistes definitives: es publicaran a partir del dia 5 de febrer de 2019 en [la pàgina web del Servei de Selecció i Formació](https://ssyf.ua.es/va/formacion/valenciano/2018-19/2018-19-2a-ed/cursos-de-valencia-per-al-pas-2018-19-2a-ed.html)

##### 5. Distribució de places

S'ofereix un total de 10 places per a cadascun dels grups, tant de semipresencials com de no presencials.

En cas que el nombre de sol·licituds supere el màxim de places disponibles, s'aplicaran els criteris de prioritat següents:

5.1 PAS que ha obtingut el certificat d’assistència en l’ultima edició i s’haja presentat a l’examen de la CIEACOVA al gener de 2019

5.2 PAS que inicia estudis de valencià en la UA

5.3 PAS no inscrit en l’última edició i que té algun nivell aprovat en edicions anteriors i vol continuar-hi.

5.4 Altres situacions

Dins de cadascun dels apartats es donarà prioritat al personal funcionari o laboral fix. En cas de persistir l'empat la plaça s'adjudicarà mitjançant sorteig.

##### 6. Assistència

Per a poder obtenir el certificat d’assistència s’ha d’assistir a un mínim del 80% de les sessions presencials, com també haver completat les tasques i activitats obligatòries especificades per a cada curs.

##### 7. Renúncies

Es comunicaran per escrit tant al Servei de Selecció i Formació ([gxozbwgov@el.xu](mailto:gkswbmgnl@gz.hx))

com al Servei de Llengües ([nessgh.vvafsmqc@ue.sf](mailto:oeeaid.zt@np.vg "Obri el correu electrònic del Servei de Llengües i Cultura"))

amb la indicació del nom, el nivell, el grup i la justificació del motiu. En cas de no comunicar la renúncia, es considerarà abandonament i serà penalitzada la participació en pròximes convocatòries.

La comunicació de baixa ha d'anar acompanyada necessàriament del vistiplau de la persona responsable de la unitat.

##### 8. Canvis de grup

Només s'atendran aquells canvis que estiguen motivats per la coincidència de dos assistents d'una mateixa unitat en el mateix torn.

##### 9. Compensació horària

Els cursos inclosos en aquesta convocatòria tenen la consideració d’"obligatoris" segons el Reglament de formació del PAS (aprovat en Mesa Tècnica amb data d’11.03.04). El temps d'assistència als cursos inclosos en aquesta convocatòria es considera com a temps efectivament treballat.

##### 10. Convocatòries

S'estableix un màxim de 4 convocatòries per a superar cada nivell.

Amb caràcter excepcional, una vegada superat el nombre de convocatòries permeses, es podrà realitzar la matrícula en un curs no presencial, sempre que hi haja places vacants.

##### 11. Marc pressupostari

Els cursos de valencià oferits en aquesta convocatòria s'imparteixen amb recursos propis de la Universitat d'Alacant.

##### 12. Consulta de dubtes i suggeriments

Amb la finalitat d'agilitar al màxim el procés d'inscripció i organització, els dubtes que sorgisquen seran plantejats per correu electrònic:

Qüestions de procediment o suggeriments: [xtdghrzbf@vu.pn](mailto:rbcwuljgt@rt.ab "Obri el correu electrònic de la Unitat de Formació del PAS")

Qüestions acadèmiques: [tkmjbb.scetclpu@dz.ks](mailto:kmacbo.oq@qw.fb "Obri el correu electrònic del Servei de Llengües i Cultura")

Alacant, 14 de gener de 2019

EL GERENT

Rafael Plá Penalva





[Carretera Sant Vicent del Raspeig s/n  
03328 Sant Vicent del Raspeig - Alacant  
 Tel. 00 089 9992 - Fax 62 898 4630](https://www.google.es/maps/@67.574940,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12191&trk=tyah&trkInfo=tarId%2I3234191360568%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)